ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ዓለም፡ መዓልታዊ 137 ደቂ ኣንስትዮ፡ ብመጻምደንን ቤተሰበንን ይቕተላ 28 ሕዳር 2018 ኣብ ዓለም መዓልታዊ 137 ደቂ ኣንስትዮ፡ ብመጻምደንን ቤተ ሰበንን ይቕተላ ይብል መረዳእታ ውድብ ሕቡራት ሃገራት። እቲ ጸብጻብ ከምዝብሎ'ውን፡ ብልዑል ደረጃ ጓል ኣንስተይቲ እትቕተል ኣብ ገዝኣ'ዩ። ኣብቲ ዝሓለፈ ዓመት ካብ ዝተቐትላ 87 ሽሕ ደቂ ኣንስትዮን፡ ህይወት እተን ፍርቂ ብናይ ቐረባ ቤተሰበን እንትጠፍእ፡ 30 ሽሕ ብመጻምደን፣ 20 ሽሕ ድማ ብኣዝማደን ከምዝኾነ የመላኽት። ብደቂ ተባዕትዮ ዝፍፀም ቅትለት ልዑል'ዩ እቲ ውድብ ከምዝብሎ፡ ኣርባዕተ ዕጽፊ ደቂ ኣንስትዮ፡ ብደቂ ተባዕትዮ ህይወተን ይሓልፍ። ብመሰረት እዚ መረዳእታ፡ ካብ 10 ቕትለት እቶም ሸሞንተ ብደቂ ተባዕትዮ ከምዝፍጸሙ'ዩ። ኮይኑ ግና፡ መቕተልቲ ካብ ዝፍጸሞም 10 እተን ሸሞንተ ደቂ ኣንስትዮ ኮይነን፡ እቲ ጥቕዓት ብኣፍቃሪአንን መጻምደንን'ዩ ዝፍጸም። "ቁጽሪ ብኣፍቃሪአንን መጻምደንን ዝሞታ ደቂ ኣንስትዮ ይውስኽ ዘሎ ኮይኑ፡ ኣብ ልዕሊ ደቂ ኣንስትዮ'ውን ጽዕንቶ የብጽሕ'ዩ ዘሎ" ይብል እቲ ጸብጻብ። ጾታዊ ጥቕዓት ዝከላኸል ጃኬት ተማሂዙ ንጓል 14 ዓመት ጫልቱ ዝደፈረ ጥርጡር ኽሲ ኣይተመስረቶን 'ብመዕገሲ ቃንዛ ጥራሕ ዝሕከሙ እሱራት' 40 ደቂ ኣንስትዮ፣ 21 ሃገራት፣ ሓንቲ መዓልቲ ካብ ሓደ ጥቅምቲ ኣቆጻጽራ ኣውሮጳውያን ጀሚሩ፡ ዝነበሩ ጸብጻባት መራኸብቲ ሓፋሽ ብምድህሳስ፡ ምስ ጾታ ብዝተትሓሓዘ ቁጽሪ ኣብ 21 ሃገራት ዝተቐትላ ደቂ ኣንስትዮ 47 እዩ። እዚኦም ምርመራ ይካየደሎም'ዩ ዘሎ። ገለ ሽፋን ሚዲያ ዝረኸቡ ጥቕዓታት..... ምንጪ ስእሊ, Family handout ጁዲት ቼሳንግ፣ 22፣ ኬንያ ኣብ ወርሒ ጥቅምቲ፡ ጁዲት ቼሳንግን ሓፍታ ናንሲን ኣብ ማሕረስ'የን ነይረን። ኣደ ሰለስተ ቖልዑ ዝኾነት ጁዲት ምስ በዓል ቤታ ላባን ካሙረ ተፈላልያ፡ ስድርኣ ናብ ዝርከብሉ ከባቢ ክትምለስ ዝወሰነት'ያ። ክልቲኤን ኣሕዋት፡ መዓልታዊ ስርሐን ኣብ ዝሰርሓሉ እዋን ግን፡ ጁዲት ዝፈትሐቶ ሰብኣያ ቐቲሉዋ። ፖሊስ ከምዝበሎ ድማ፡ እዚ ውልቀሰብ ብማሕበረሰብ እቲ ከባቢ ተቐቲሉ'ዩ። እዚ ጸብጻብ ሓዊሱ፡ ኣብ ኣፍሪቃ ብመጻምደን ወይ ቤተ ሰበን ዝቕተላ ደቂ ኣንስትዮን ቁጽረን ይልዕል ኣሎ። ኣብቲ ዝሓለፈ ዓመት ዝነበረ መረዳእታ ከምዘመላኽቶ፡ ኤዥያ ዝለዓለ ቁጽሪ ሒዛ ትርከብ ኾይና፡ ኣብቲ ዝሓለፈ ዓመት 20 ሽሕ ደቂ ኣንስትዮ ተቐቲለን'የን። ምንጪ ስእሊ, Manohar Shewale ኔሃ ሻራድ ቻውዱሪ፣ 18፣ ህንዲ ኔሃ ሻራድ ቻውዱሪ ኣብ 18 ዓመታ፡ "ቅትለት ክብሪ" ተባሂሉ ብዝጽዋዕ ከይተቐተለት ከመዘይትተርፍ ይግመት። ንሳ ኣብ ዝተቐተለትሉ ግዘ፡ ምስ ኣፍቃሪኣ ዝተራኸብሉ ዕለት ተኽብር ነይራ። ኣብዚ ዕለት፡ ስድርኣን ሓደ ዘመድን፡ ናብ ገዛ ምስ ተመለሰት ብምቕታል ተጠርጢሮም'ዮም። ኣብዚ ጉዳይ ዝካየድ ምርመራ ዝቕጽል ዘሎ ኮይኑ፡ ስድርኣ ግን ዝቐረበሎም ክሲ ንክኽሕዱ ከምዝተዳለው ቢቢሲ ኣረጋጊጹ'ዩ። ብኣማኢት ዝቑጸራ ደቂ ኣንስትዮ፡ ስድርአን ምስ ዘይፈቐደለን ወዲ ተባዕታይ፡ ሓዳርን ፍቕርን ብምምስራት ይቕተላ። እዚ ናይ ክብሪ (ኦነር ኪሊንግ) ተባሂሉ ዝጽዋዕ ቅትለት፡ ስለዘይጽብጸብ ግና መረዳእታ ምርካብ ኣጸጋሚ'ዩ። ምንጪ ስእሊ, Private via Amnesty International ዘይናብ፣ ሴካንቫን፣ 24፣ ኢራን ዘይናብ ሴካንቫን በዓልቤታ ቀቲላ ብዝብል ብሰበስልጣን ኢራን'ያ ተቐቲላ። ዘይናብ ኣብ ሰሜናዊ ምዕራብ ኢራን ኣኽረርቲ ካብ ዝኾኑ ስድራ ዝተወለደት ኮይና፡ ዘርኢ ኩርዲሽ ኣለዋ። ህጻን እንከላ ካብ ስድርኣ ጠፊኣ ዝኸደት ዘይናብ፡ ዝሓሸ ህይወት ንምርካብ ሓዳር መስሪታ። ኣመንስቲ ኢንተርናሽናል ከመዝገለጾ፡ በዓል ቤታ ኣካላዊ ጥቕዓት ስለ ዘብጽሐላ፡ ክትፋታሕ ብተደጋጋሚ'ኳ እንተሓተተት፡ ምላሽ ክትረክብ ኣይኽኣለትን፤ ፖሊስ'ውን ሕቶኣ ዕሽሽ እዩ ኢሉዎ። ኣብ 17 ዓመታ ድማ ሰብኣያ ብምቕታል ተኸሲሳ። ዘይናብ፡ እዚ ገበን ፈጺመ'የ ኢላ ክትኣምን ፖሊስ ብተደጋጋሚ ይገርፋ ነይሩ'ዩ ይብል ኣምነስቲ። እቲ ጸብጻብ ሓዊሱ፡ መጻምደን ዝቐተላ ደቂ ኣንስትዮ ልዑል ኣካላዊ ጥቕዓት ዝበጽሐን ደቂ ኣንስትዮ'የን ይብሉ። እዚ ጥቕዓት ዝፍጽሙ ደቂ ተባዕትዮ ድማ፡ "ክትቆጻጸር ምድላይ፣ ቅንእን ምፍልላይን" ደቂ ኣንስትዮ ንምቕታል ዘለዓዕሉዎም ምኽንያታት ከምዝኾኑ ተሓቢሩ። ምንጪ ስእሊ, Reproduction / Facebook ሳንድራ ሉሲያ ሐመር ሞራ፣ 39፣ ብራዚል ሳንድራ ሉሲያ ሐመር ሞራ ምስ አጉያር ሪቤይሮ፡ ጓል 16 ዓመት እንንከላ ተመርዒዋ። ሰብኣያ ዝቐተላ ምስ ተፋትሑ ድሕሪ ሓሙሽተ ወርሒ'ዩ። ፖሊስ ንቢቢሲ ብራዚል ከምዝበሎ፡ ኣብ ክሳዳ ብካራ ተወጊኣ'ያ ሞይታ። እቲ ቐታሊ በዓልቲ ቤቱ ከምዝቐተለ ብስልኪ ብቪድዮ ቀዲሑ ተናዚዙ። ኣብዚ ቪድዮ፡ ኣፍቃሪቱ ካልእ ኣፍቃሪ ከም ዝሓዘትን ከም ዝከሓደቶን ይዛረብ። ክእሰር ከምዘይደልን "መንግስቲ ኣምላኽ ብሓባር ከምዝወርሱ" ብምግላጽ ኣብ መደቀሲ ክፍሎም ንርእሱ ቐቲሉ ተረኺቡ። ምንጪ ስእሊ, PHOTOPQR/LE PROGRES/Photo Jean-Pierre BALFIN ሜሪ ኣሚል፣ 36፣ ፈረንሳይ ሜሪ ኣሚል፡ ሰብኣያ ብዝነበረ ሴባስቲየን ቫይላት ብካራ ተወጊኣ'ያ ተቐቲላ። ክልቲኦም ቅድሚ ኣርባዕተ ዓመታት'ዮም ተፋቲሖም። ንፖሊስ ቅድሚ ምዝራቡ ዝቐተላ ኮይኑ፡ ድሕሪ ውሱን መዓልታት ግን ንርእሱ ኣብ ቤት ማእሰርቲ ቐቲሉ ተረኺቡ። ምንጪ ስእሊ, PHOTOPQR/LE PROGRES/Photo Jean-Pierre BALFIN ዋላ'ኳ፡ እዞም ዜናታት ቅትለት ብሚዲያ ይቕረቡ፡ ሞት ቁጽረን ብወግዒ ዘይፍለጣ ደቂኣንስትዮ ግና ሽፋን ኣይረኸበን። ሪፖረተር፦ ክሩፓ ፓዲ ፕሮዲውሰር፦ ጆርጊና ፔርስ ምርምር፦ ቢቢሲ ሞኒተሪንግ ተዛማዲ ትሕዝቶ 'ብመዕገሲ ቃንዛ ጥራሕ ዝሕከሙ እሱራት'13 ሚያዝያ 2018 ንሓዳሽ ኣፍቃሪቱ ናብ ፈረንሳይ ፓሪስ ንምውሳድ ካብ ኣፍቃሪቱ ነበር ገንዘብ ዝሰረቐ15 ሕዳር 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
